Երևանի գլխավոր ճարտարապետ Տիգրան Բարսեղյանն իր խոսքում ընդգծեց, որ Անրի Վերնոյը հայ ժողովրդի հետեղեռնյա վերածննդի մեջ մեծ ներդրում ունեցած անհատներից է, ինչով էլ արդարացիորեն հիմնավորվում է այս փողոցի անվանակոչումը: «Այսօր Երևանի քաղաքապետի առաջարկությամբ և ավագանու որոշմամբ` առիթ ունենք մասնակցելու Երևանի Կենտրոն վարչական շրջանում Ամիրյան փողոցը Գլխավոր պողոտային միացնող այս գողտրիկ փողոցի բացման և անվակակոչման արարողությանը: Մեր երկրում շատ գործիչներ կան, ովքեր իրենց գործունեությամբ մեծ ավանդ են ունեցել սփյուռքի և Հայաստանի ժողովրդի հետեղեռնյա վերածննդի գործում: Անրի Վերնոյն այդ մարդկանց լավագույն ներկայացուցիչներից մեկն է մեր ժամանակաշրջանում, ինչով էլ արդարացիորեն հիմնավորվում է այս փողոցի անվանակոչումը նրա անունով` խորհրդաշնելով իր ժամանակակիցների ունեցած համանման ավանդի փաստը»,- ասաց նա: